[image: image1.png]ROMANIA





Parlamentul Romqniei

Camera Deputa]ilor

Comisia pentru politicĂ externĂ                                                                 

Bucureşti, 30 aprilie 2015
Nr. 4c-13/5/11.03.2015
Pl-x 232/2015  
Către


BIROUL PERMANENT AL CAMEREI DEPUTAŢILOR

Vă înaintăm alăturat, Raportul asupra propunerii legislative pentru modificarea şi completarea art. 8 din Legea nr.198/2008 privind serviciile consulare pentru care se percep taxe și nivelul taxelor consulare la misiunile diplomatice şi oficiile consulare ale României în străinătate, transmisă Comisiei pentru politică externă spre dezbatere, în fond, cu adresa Pl-x 232/2015 şi înregistrată cu nr. 4c-13/5 din 11 martie 2015.


În raport cu obiectul şi conţinutul său, iniţiativa legislativă face parte din categoria legilor ordinare.









PREŞEDINTE,




                                                     Borbély László

Parlamentul Romqniei

Camera Deputa]ilor

Comisia pentru politicĂ externĂ                                          
Bucureşti, 30 aprilie 2015
Nr. 4c-13/5/11.03.2015
Pl-x 232/2015   
RAPORT 
asupra propunerii legislative pentru modificarea și completarea 
art. 8 din Legea nr.198/2008 privind serviciile consulare 
pentru care se percep taxe și nivelul taxelor consulare 

la misiunile diplomatice și oficiile consulare ale României în străinătate
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică externă a fost sesizată spre dezbatere, în fond, cu propunerea legislativă pentru modificarea și completarea Legii nr.198/2008 privind serviciile consulare pentru care se percep taxe și nivelul taxelor consulare la misiunile diplomatice și oficiile consulare ale României în străinătate, trimisă cu adresa Pl-x 232/2015 şi înregistrată cu nr. 4c-13/72 din 11 noiembrie 2013.
Conform prevederilor art. 75 din Constituţia României, republicată, şi ale art. 92 alin. (9) din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Propunerea legislativă a fost respinsă de Senat în şedinţa din 4 martie 2015.

Guvernul nu susţine adoptarea acestei propuneri legislative.

Consiliul Legislativ, conform avizului nr.1104/3.10.2014, a avizat favorabil, cu observaţii şi propuneri, iniţiativa legislativă. 

Comisia juridică, de disciplină şi imunităţi a Camerei Deputaţilor, prin adresa nr.4c-11/384 din 12 martie 2015, a avizat favorabil propunerea legislativă.

Comisia pentru comunităţile de români din afara graniţelor ţării a Camerei Deputaţilor, prin adresa 4c-18/137 din 12 martie 2015, a avizat negativ iniţiativa legislativă.
Propunerea legislativă are ca obiect de reglementare modificarea şi completarea art. 8 din Legea nr.198/2008 privind serviciile consulare pentru care se percep taxe şi nivelul taxelor consulare la misiunile diplomatice şi oficiile consulare ale României în străinătate, cu modificările şi completările ulterioare, în sensul creării unui Fond de solidaritate pentru cetăţenii români plecaţi la muncă în străinătate şi decedaţi şi ai căror familii nu îşi permit repatrierea acestora. Totodată, se propune ca acest fond să fie constituit prin reţinerea unui euro din orice taxă consulară încasată de la persoanele fizice şi juridice care beneficiază de servicii consulare şi să fie evidenţiat în mod separat.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat propunerea legislativă şi avizele aferente în şedinţa din data de 28 aprilie 2015.
Din numărul total de 22 membri ai Comisiei, au fost prezenţi 15 membri ai Comisiei.

La dezbaterile care au avut loc în cadrul şedinţei au participat, în calitate de invitaţi, domnul Radu Podgorean, secretar de stat - Ministerul Afacerilor Externe, domnul Radu Florea, director – Ministerul Afacerilor Externe şi doamna Maria Popescu, şef serviciu- Ministerul Finanţelor Publice. 
În urma examinării propunerii legislative şi a opiniilor exprimate, membrii Comisiei au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, un Raport de respingere a propunerii legislative pentru modificarea și completarea art. 8 din Legea nr.198/2008 privind serviciile consulare pentru care se percep taxe și nivelul taxelor consulare la misiunile diplomatice și oficiile consulare ale României în străinătate, întrucât nu se prevede ce este Fondul de solidaritate, unde şi cum se constituie, cum este gestionat şi de către cine, iar suma colectată prin acest fond nu este acoperitoare în raport cu numărul total al deceselor cetăţenilor români survenite în afara frontierelor ţării.

În raport cu obiectul şi conţinutul său, propunerea legislativă face parte din categoria legilor ordinare.
 Preşedinte,




Secretar,

                   Borbély László


   Dan-Laurenţiu Tocuţ
Consilier parlamentar

Ozana Rădulescu
